ΓΡΑΠΤΗ ΕΡΩΤΗΣΗ E-1467/01

υποβολή: Guido Podest (PPE-DE) προς την Επιτροπή

(17 Μαΐου 2001)

Θέμα: Εκτραχηλισμός των νέων η περίπτωση της Ιταλίας

Ηπόθεση του διπλού φόνου που διέπραξε στην τοποθεσία Novi Ligue ένας έφηβος σε βάρος της μητέρας του και του μικρού του αδελφού προκάλεσε αποτροπιασμό και αποπροσανατολισμό. Τούτο συνέβη σε μία οικογένεια επιφανειακά κανονική, πολιτιστικού, κοινωνικού και οικονομικού επιπέδου μέσου προςψηλό και όπου η φροντίδα των τέκνων φαίνεται ότι είχε τεθεί σε πρώτη μοίρα σε σχέση με τις επαγγελματικές φιλοδοξίες των γονέων.

Το ανησυχητικότερο όμως είναι ότι η περίπτωση αυτή δεν είναι απομονωμένη. Τα γεγονότα αυτά μας ωθούν να αναρωτηθούμε όλο και μεγαλύτερο εκτραχηλισμό πολλών εφήβων, εκτραχηλισμός που όπως και στη συγκεκριμένη περίπτωση μπορεί να εκφρασθεί με μορφές ανήκουστης βίας ανεξάρτητα από τις κοινωνικο-οικονομικές συνθήκες.

Ο Χάρτης των Θεμελιωδών Δικαιωμάτων που ενεκρίθη στη Νίκαια αναφέρεται στην προστασία του οικογενειακού βίου επιμένοντας ιδιαίτερα στην προάσπιση των δικαιωμάτων των παιδιών, παραβλέποντας όμως ίσως την προβληματική των εφήβων.

Η Επιτροπή:

- δεν θεωρεί ότι τα όσα συνέβησαν καθιστούν απαραίτητη μία σε βάθος έρευνα σ' όλα τα κράτη μέλη που θα μπορέσει σε τελευταία ανάλυση να φέρει στην επιφάνεια καταστάσεις σχέσεων σύγκρουσης εντός του οικογενειακού πυρήνα;

- δεν θεωρεί σκόπιμο να ενεργοποιηθούν περαιτέρω έρευνες για τον εντοπισμό των αιτίων (προσδοκίες για τα παιδιά που διαφέρουν από τις επιθυμίες των ιδίων,περβολικά αυστηρά εκπαιδευτικά πρότυπα, κοινωνικές αξίες ενίοτε συντριπτικές κλπ.);

- με ποιο τρόπο προτίθεται να βοηθήσει τους νέους προκειμένου να μπορέσουν να επεξεργασθούν τα πολλαπλά και συχνά αντιφατικά μηνύματα των οποίων είναι οι αποδέκτες;

- με ποιο τρόπο προτίθεται να καταστήσει δυνατή μία μεγαλύτερη ευαισθητοποίηση για τη δυσχερή θέση των νέων, ιδίως όταν αυτή εκδηλώνεται;

- δεν θεωρεί ότι πρέπει να παρέμβει στο πλαίσιο της ενημερωτικής πολιτικής προκειμένου να αποφεύγεται το αρρωστημένο ενδιαφέρον που προκαλεί να μπορεί να συμβάλλει στην εξάπλωση τέτοιων συμπεριφορών εκτροπής με τη μορφή μιας αλυσιδωτής αντίδρασης;

Απάντηση της κ. Reding εξ ονόματος της Επιτροπής

(2 Ιουλίου 2001)

Η Επιτροπή συμμερίζεται τη συγκίνηση του αξιότιμου βουλευτή από την τραγωδία που διαδραματίσθηκε στη Novi Ligure.

Η Επιτροπή προτίθεται μέχρι τέλους του έτους να αναλάβει πρωτοβουλία στον τομέα της νεολαίας. Η εν λόγω πρωτοβουλία θα λάβει τη μορφή λευκής βίβλου για νέα συνεργασία των κρατών μελών στις πολιτικές νεολαίας.

Για την προετοιμασία των προτάσεών της, η Επιτροπή, επί ένα έτος, προέβη σε ευρείες διαβουλεύσεις με τους ίδιους τους νέους, τις οργανώσεις της κοινωνίας των πολιτών που δραστηριοποιούνται στον τομέα αυτόν, τους ερευνητές και ταπουργεία των κρατών μελών. Το Κοινοβούλιο συνέπραξε σ'αυτές τις διαβουλεύσεις και οργάνωσε και το ίδιο ακρόαση για το θέμα.

Οι προτάσεις θα αφορούν το σύνολο των παραγόντων που καθορίζουν τη ζωή των νέων στην κοινωνία: τη συμμετοχή τους στη δημόσια ζωή, την τυπική και άτυπη εκπαίδευση, την απασχόληση, το πνεύμα πρωτοβουλίας Η ευημερία των νέων, και για ορισμένους από αυτούς η έλλειψή της, είναι θέμα που απασχολεί ιδιαίτερα την Επιτροπή.

Σε αυτό το πλαίσιο επίσης η Επιτροπή προτίθεται να προτείνει νέες μελέτες, έρευνες και ενέργειες πληροφόρησης. Πράγματι, έχει σημασία να κατανοηθούν καλύτερα οι βαθειές αλλαγές του κοινωνικού, οικονομικού και πολιτιστικού περιβάλλοντος για την καθημερινή ζωή των νέων και τον τρόπο που αντιδρούν και τοποθετούνται έναντι σειράς θεσμών όπως η οικογένεια.